Dryophilus

Dryophilus er en slekt av små, ofte vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark». Det er også en del arter som lever på ulike slags lagrede matvarer og lignende, for eksempel tobakksbillen og gruppen tyvbiller.

Utseende 
Ganske små (1,3-4 ;mm), avlange biller med sylindrisk kroppsform, mørke på farge. 
Hodet er nokså stort med store, utstående fasettøyne, ikke dekket av pronotum. Antennene er 11-leddete, omtrent halve kroppslengden, de tre ytterste leddene er forlengede men ikke særlig tykkere enn de lenger inne. Brystskjoldet er ovalt, omtrent en og en halv gang så bredt som hodet, betydelig smalere enn de jevnbrede dekkvingene, som har fine punkstriper.  Beina er middels lange og slanke, og kan foldes tett inntil kroppen.

Larvene er korte og trinne, gjerne mer eller mindre hårete.

Levevis 

Artene lever utendørs og borer gjerne i død ved, helst av bartrær. De har mikroorganismer som hjelper dem å fordøye veden. Den norske arten utvikler seg i unge kongler av lerk.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien Dryophilinae Gistel, 1848
 Stammen Dryophilini
 Slekten Dryophilus Chevrolat, 1832 
 Dryophilus anobioides Chevrolat, 1832 - på gyvel
 Dryophilus densipilis Abeille de Perrin, 1872
 Dryophilus forticornis Abeille de Perrin, 1875
 Dryophilus longicollis (Mulsant & Rey, 1853)
 Dryophilus luigionii Pic, 1921
 lerkeknoppbille, Dryophilus pusillus (Gyllenhal, 1808) - på lerk, i Norge
 Dryophilus pusillus (Gyllenhal, 1808)
 Dryophilus rufescens Pic, 1921
 Dryophilus siculus Ragusa, 1896

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Uk Beetles - Dryophilus 
 

Borebiller
Biller formelt beskrevet i 1832
Dyr formelt beskrevet av Auguste Chevrolat